KAUNO MIESTO SAVIVALDYBĖS TARYBA

SPRENDIMAS

DĖL KASINĖJIMO (ŽEMĖS) DARBŲ KAUNO MIESTO SAVIVALDYBĖS VIEŠOJO NAUDOJIMO TERITORIJOJE (VIETINĖS REIKŠMĖS KELIUOSE, GATVĖSE, PĖSČIŲJŲ IR DVIRAČIŲ TAKUOSE, AIKŠTĖSE, SKVERUOSE, KIEMUOSE IR ŽALIUOSIUOSE PLOTUOSE), JOS AR JOS DALIES ATITVĖRIMO ARBA EISMO JOJE APRIBOJIMO TAISYKLIŲ PATVIRTINIMO

2010 m. liepos 23 d.	Nr. T-471

Kaunas

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 3 ir 32 punktais, 16 straipsnio 2 dalies 36 punktu, Kauno miesto savivaldybės taryba n u s p r e n d ž i a:

Patvirtinti Kasinėjimo (žemės) darbų Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), jos ar jos dalies atitvėrimo arba eismo joje apribojimo taisykles (pridedama).

Savivaldybės meras	Andrius Kupčinskas

PATVIRTINTA

Kauno miesto savivaldybės tarybos

2010 m. liepos 23 d. sprendimu Nr. T-471

KASINĖJIMO (ŽEMĖS) DARBŲ KAUNO MIESTO SAVIVALDYBĖS VIEŠOJO NAUDOJIMO TERITORIJOJE (VIETINĖS REIKŠMĖS KELIUOSE, GATVĖSE, PĖSČIŲJŲ IR DVIRAČIŲ TAKUOSE, AIKŠTĖSE, SKVERUOSE, KIEMUOSE IR ŽALIUOSIUOSE PLOTUOSE), JOS AR JOS DALIES ATITVĖRIMO ARBA EISMO JOJE APRIBOJIMO TAISYKLĖS

I. BENDROSIOS NUOSTATOS

1. Kasinėjimo (žemės) darbų Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), jos ar jos dalies atitvėrimo arba eismo joje apribojimo taisyklės (toliau – taisyklės) nustato:

1.1. leidimų atlikti kasinėjimo (žemės) darbus viešojo naudojimo teritorijoje, atitverti ją ar jos dalį arba apriboti eismą joje išdavimo tvarką;

1.2. kasinėjimo (žemės) darbų vykdymo tvarką, konkrečias žemės darbų vykdymo sąlygas statant, rekonstruojant pastatus ir inžinerinius tinklus ir dangų atstatymo tvarką.

2. Taisyklės privalomos organizacijoms, rengiančioms projektinę dokumentaciją, vykdančioms užsakovo funkcijas, atliekančioms statybos ir remonto darbus Kauno mieste. Taisyklių privalo laikytis ir individualūs statytojai.

3. Leidimų atlikti kasinėjimo (žemės) darbus ir apriboti eismą išdavimo tvarką, kasinėjimo (žemės) darbų vykdymo tvarką, dangų atstatymo tvarką reglamentuoja statybos techninis reglamentas STR 1.07.02:2005 „Žemės darbai“, patvirtintas Lietuvos Respublikos aplinkos ministro 2005 m. gruodžio 21 d. įsakymu Nr. D1-629 (Žin., 2005, Nr. 151-5569), ir šios taisyklės.

4. Pagrindinės sąvokos:

Kasinėjimo (žemės) darbai – viena iš statinio statybos bendrųjų darbų rūšių, kai statybos reikmėms kasamas gruntas, pilamas atvežtinis gruntas ar atliekami požeminiai darbai.

Apsaugos zona – teisės aktais nustatyti žemės plotai (ruožai), kuriuose ribojamas grunto (žemės) kasimas.

Leidimas – leidimas atlikti kasinėjimo darbus Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, skveruose, kiemuose ir žaliuosiuose plotuose), atitverti ją ar jos dalį arba apriboti eismą joje.

II. LEIDIMŲ IŠDAVIMAS

5. Statant naujus, remontuojant ir rekonstruojant arba griaunant statinius, inžinerinius įrenginius ir tinklus, kasinėjimo (žemės), atitvėrimo darbai vykdomi ar ribojamas eismas Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose) tik turint leidimą (1 priedas).

6. Leidimus išduoda Kauno miesto savivaldybės administracijos direktorius arba jo įgaliotas asmuo per 10 darbo dienų nuo prašymo pateikimo. Jei leidimas neišduodamas, raštu pateikiamas atsakymas, nurodant atsisakymo išduoti leidimą priežastis. Prašymus nagrinėja Kauno miesto savivaldybės administracijos Miesto ūkio departamento Miesto tvarkymo skyrius (toliau – Miesto tvarkymo skyrius).

7. Leidimas išduodamas statytojui (užsakovui) ar jo įgaliotam asmeniui, kai jis pateikia:

7.1. nustatytos formos prašymą (2 priedas);

7.2. žemės savininkų (naudotojų, valdytojų) ir kelio (gatvės) savininko (valdytojo) raštiškus sutikimus – vykdant kasimo (žemės) darbus kelio (gatvės) apsaugos zonoje;

7.3. Nuolatinės statybos komisijos protokolą (vykdant statybos ar rekonstrukcijos darbus);

7.4. statinio statybos leidimą arba įgaliotų savivaldybės arba valstybės tarnautojų raštišką pritarimą (kai jie yra reikalingi);

7.5. su kasinėjimo (žemės) darbų vykdymo vietoje esančių požeminių statinių, susisiekimo komunikacijų savininkais (naudotojais, valdytojais) suderintą žemės darbų vykdymo aprašą ir schemą (kai nereikalingas statinio projektas);

7.6. Kultūros paveldo departamento prie Kultūros ministerijos Kauno teritorinio padalinio leidimą (suderinimą), jeigu darbai vykdomi kultūros vertybių apsaugos zonoje;

7.7. apylankų ir kelio ženklų išdėstymo schemą, suderintą su Kauno miesto savivaldybės administracijos Miesto ūkio departamento Miesto tvarkymo ir Transporto ir eismo organizavimo skyriais, Kauno apskrities vyriausiojo policijos komisariato Kelių policijos valdyba, kai kasinėjimo (žemės) darbai atliekami gatvės važiuojamojoje dalyje iš dalies ar visiškai apribojant viešojo transporto eismą. Schemoje turi būti pažymėta kasinėjimo (žemės) darbų vykdymo vietos aptvėrimo ribos ir kelio ženklų išdėstymas;

7.8. vietinės rinkliavos už leidimo atlikti kasinėjimo darbus Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), atitverti ją ar jos dalį arba apriboti eismą joje, sumokėjimą patvirtinantį dokumentą su banko žyma, jeigu ją privaloma sumokėti;

7.9. Kauno miesto savivaldybės administracijos Miesto ūkio departamento Aplinkos apsaugos skyriaus leidimą tvarkyti želdinius, jei vykdant kasinėjimo (žemės) darbus reikia kirsti, persodinti ar kitaip pašalinti, genėti medžius, krūmus;

7.10. sutartį su dangą įrengiančia organizacija, turinčią teisę šiems darbams atlikti (išskyrus statytojus, turinčius teisę šiems darbams atlikti);

7.11. sutartį su pagrindų įrengimą tikrinančia nepriklausoma akredituota laboratorija.

8. Leidimas išduodamas pagal prašyme nurodytus terminus.

9. Pasibaigus leidimo galiojimo terminui, toliau tęsiami kasinėjimo (žemės) darbai laikomi šių taisyklių pažeidimu.

10. Statytojas (užsakovas) ar jo įgaliotas asmuo, gavęs leidimą atviru būdu kloti komunikacijas, įrengia apylankas, atitinkančias uždaromos gatvės intensyvumą, visą darbų atlikimo laikotarpį jas prižiūri, o baigęs darbus, jas išardo. Įrengtos apylankos schema derinama su Kauno miesto savivaldybės administracijos Miesto ūkio departamento Miesto tvarkymo ir Transporto ir eismo organizavimo skyriais ir Kauno apskrities vyriausiojo policijos komisariato Kelių policijos valdyba.

11. Apie vykdomus kasinėjimo (žemės) darbus arba eismo apribojimus pagal išduotus leidimus ir avarinius kasinėjimo (žemės) darbus Miesto tvarkymo skyrius informuoja Savivaldybės administracijos Bendrųjų reikalų departamento specialistus, atsakingus už informacijos paskelbimą Savivaldybės interneto svetainėje, taip pat Savivaldybės administracijos Teisės departamento Viešosios tvarkos tarnybą (toliau – Viešosios tvarkos tarnyba) ir seniūnijas.

12. Leidimas neišduodamas, jeigu:

12.1. nepateikti šių taisyklių 7 punkte nurodyti dokumentai;

12.2. statytojas (užsakovas) nesutvarkė išardytos dangos arba teritorijos pagal anksčiau išduotą leidimą jame nustatytais terminais;

12.3. statytojas (užsakovas) nori vykdyti kelių (gatvių) perkasimo ir kitus žemės darbus esamų kelių (gatvių) juostose nuo gruodžio 1 d. iki balandžio 15 d., taip pat ardyti asfalto dangą nepraėjus 5 metams po jos įrengimo arba atnaujinimo, išskyrus jų rekonstravimo ar remonto ir avarijų likvidavimo darbus.

13. Pateikti prašymai ir išduoti leidimai saugomi Miesto tvarkymo skyriuje teisės aktų nustatyta tvarka.

III. KASINĖJIMO (ŽEMĖS) DARBŲ VYKDYMAS

14. Savivaldybės administracijos direktoriaus įsakymas rengiamas, jeigu dėl statybos darbų pagal suderintą darbų organizavimo projektą būtina uždrausti arba apriboti viešojo transporto eismą vietinės reikšmės keliuose arba gatvėse.

15. Kasinėjimo (žemės) darbai transporto eismo ir pėsčiųjų zonose atliekami pagal darbų organizavimo projektą ir nustatytas sąlygas, įrašytas leidime.

16. Statytojo (užsakovo) paskirtas darbų vykdytojas (vadovas) privalo būti darbų vykdymo vietoje ir turėti išduotą leidimą.

17. Statytojas (užsakovas) ar jo įgaliotas asmuo privalo:

17.1. gauti leidimą vykdyti kasinėjimo (žemės) darbus Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), atitverti ją ar jos dalį arba apriboti eismą joje;

17.2. sudaryti sutartį su dangas atstatančia organizacija, turinčio teisę atlikti šiuos darbus;

17.3. užtikrinti, kad darbai būtų vykdomi pagal patvirtintą ir suderintą projektą;

17.4. užtikrinti, kad statybos vietoje būtų palaikoma švara ir tvarka, atitinkanti higienos normų reikalavimus;

17.5. pateikti grunto ir pagrindų sutankinimo tyrimų pažymą, išduotą nepriklausomos laboratorijos, kurią leidimo gavėjas samdo pats, jei užpilama iškasa ir įrengiami pagrindai dangai atkurti iškasos vietoje.

IV. IŠARDYTOS DANGOS SUTVARKYMAS

18. Suardyta vietinės reikšmės kelių, gatvių, įvažiuojamųjų kelių, pėsčiųjų ir dviračių takų, aikščių, skverų, kiemų ir žaliųjų plotų danga sutvarkoma vadovaujantis statybos techniniu reglamentu STR 1.07.02:2005 „Žemės darbai“ ir šiomis taisyklėmis:

18.1. Šaligatvių, pėsčiųjų ir dviračių tako danga sutvarkoma išardytame plote, o tais atvejais, kai nuo išardytos šaligatvio, pėsčiųjų ir dviračių tako dalies iki jo krašto lieka ne daugiau kaip 0,5 m pločio juosta, danga sutvarkoma iki pat šaligatvio ar tako krašto, o jo pagrindas sutvarkomas tik išardytame plote.

18.2. Važiuojamoji kelio (gatvės) dalis sutvarkoma išardytame dangos plote. Išardyta tašytų arba netašytų akmenų danga sutvarkoma (jei statinio projekte numatyta palikti buvusią dangą) per dvigubą iškasos plotį. Jei išardyta danga nuo kelio (gatvės) krašto yra arčiau kaip per 1 metrą, danga sutvarkoma iki pat šio krašto.

18.3. Sutvarkant važiuojamąją kelio dalį, kuri neturėjo dangos, įrengiama žvyro danga.

18.4. Kasinėjimo (žemės) darbų metu sugadintus antžeminius kelio (gatvės) statinius (apsauginius pėsčiųjų aptvėrimus, šulinius, kelio ženklus, viešojo transporto sustojimo vietų ženklus, suolus, stoteles ir pan.) atstato kasinėjimo (žemės) darbus vykdžiusi bendrovė.

18.5. Gatvių dangos ir jų pagrindai turi būti įrengiami pagal esamą arba tipinę konstrukciją, atitinkančią gatvės kategoriją.

18.6. Prieš sandėliuojant iškastą gruntą, žalieji plotai turi būti uždengti specialiu paklotu.

18.7. Išardyti žalieji plotai atsodinami.

19. Kai oro sąlygos nepalankios, išardytos dangos A, B ir C kategorijų gatvių važiuojamojoje dalyje sutvarkomos įrengiant laikiną dangą (rudenį ir polaidžio metu, kai danga drėgna – šaltuoju asfaltbetoniu, žiemą – juoda skaldele). Nusistovėjus palankiems orams, laikina danga išardoma ir įrengiama nauja danga iškasoje pagal esamą arba tipinę konstrukciją, atitinkančią gatvės kategoriją. Pėsčiųjų ir dviračių takų zonoje įrengiamas smėlio pasluoksnis ir laikina danga, žaliųjų plotų zona išlyginama, o nusistovėjus palankiems orams (iki gegužės l d.) dangos iki galo sutvarkomos. Iki to laiko įrengti laikini pagrindai prižiūrimi ir už jų būklę atsako statytojas (užsakovas) ar jo įgaliotas asmuo.

20. Baigus darbus, per 5 darbo dienas Miesto tvarkymo skyriui pateikiami:

20.1. nepriklausomos akredituotos laboratorijos grunto ir pagrindų sutankinimo bandymų protokolas;

20.2. išduotas leidimas, kuriame yra seniūnijos atstovo rašytinis patvirtinimas, kad darbai atlikti tinkamai ir laiku.

21. Jei per metus po dangos sutvarkymo dėl nekokybiškai sutankinto grunto danga nusėda arba ištrupa, tai dangą pakartotinai sutvarko užsakovas (statytojas) savo lėšomis.

V. AVARIJŲ LIKVIDAVIMAS

22. Kasinėjimo (žemės) darbai, šalinant avarijas požeminėse komunikacijose, gali būti pradėti vykdyti be leidimo, tačiau apie tai faksu prieš darbų pradžią pranešama Miesto tvarkymo skyriui, nurodant tikslią kasinėjimo (žemės) darbų vietą ir ardomos dangos rūšį ir plotą, taip pat pridedant situacijos schemą (toponuotrauką ar kitą vaizdinę medžiagą). Šie duomenys registruojami kompiuterinėje duomenų bazėje ir perduodami Kauno miesto savivaldybės administracijos Bendrųjų reikalų departamentui ir seniūnijoms. Jei darbai atliekami važiuojamojoje gatvės dalyje, pranešama ir Kauno apskrities vyriausiojo policijos komisariato Kelių policijos valdybai ir Kauno miesto savivaldybės administracijos Miesto ūkio departamento Transporto ir eismo organizavimo skyriui.

23. Avarijos likvidavimo vietoje privalo būti atsakingas asmuo, turintis darbus užsakiusios įmonės raštišką įgaliojimą.

24. Avarijos likviduojamos ir dangos sutvarkomos per 5 darbo dienas taisyklių IV skyriuje nustatyta tvarka. Priešingu atveju statytojas (užsakovas) ar jo įgaliotas asmuo, nepertraukdami darbo, privalo gauti leidimą taisyklių II skyriuje nustatyta tvarka.

25. Išardytos dangos sutvarkomos ir perduodamos pagal taisyklių IV skyriuje nustatyta tvarką.

VI. DANGŲ APSAUGA

26. Siekiant apsaugoti vietinės reikšmės kelių, gatvių, pėsčiųjų ir dviračių takų, aikščių, skverų, kiemų ir žaliųjų plotų, esančių už statybos darbų vykdymo zonos ribų, dangą draudžiama:

26.1. važinėti statytojo (užsakovo) transporto priemonėms ir mechanizmams tam tikslui neskirtomis vietomis;

26.2. įvažiuoti į gatvę su patobulinta danga (asfaltbetonio, betono ar betoninių trinkelių grindinio) vikšriniam ir nešvariam transportui;

26.3. atviru būdu kloti požemines komunikacijas A ir B kategorijų gatvėse. Kai uždaruoju būdu nutiesti tinklų negalima, išimties tvarka, gavus leidimą, gali būti leidžiama juos kloti išardant dangą nuo balandžio 15 d. iki gruodžio 1 dienos.

27. Išardyti arba sugadinti vietinės reikšmės keliai, gatvės, dviračių ir pėsčiųjų takai, kiemai ir žalieji plotai, esantys už statybos aikštelės ribų, nedelsiant sutvarkomi statytojo (užsakovo) lėšomis.

28. Statytojas (užsakovas) įsipareigoja savo lėšomis prižiūrėti sutvarkytas dangas ir atsodintus želdinius 1 metus.

29. Draudžiama savavališkai sandėliuoti statybines medžiagas ir gruntą už statybos aikštelės ribų. Prireikus parinktos sandėliavimo aikštelės schema derinama su Kauno miesto savivaldybės administracijos Miesto ūkio departamento Aplinkos apsaugos ir Miesto tvarkymo skyriais ir seniūnijomis ir gaunamas leidimas atitverti viešojo naudojimo teritoriją arba apriboti eismą joje. Leidimas išduodamas šių taisyklių II skyriuje nustatyta tvarka.

VII. TAISYKLIŲ LAIKYMOSI KONTROLĖ

30. Apie savavališką vietinės reikšmės kelių, gatvių, pėsčiųjų ir dviračių takų, aikščių, skverų, kiemų ir žaliųjų plotų sugadinimą, statybinių medžiagų ir grunto sandėliavimą už statybos aikštelės ribų informuojama Viešosios tvarkos tarnyba. Ji statytojui (užsakovui) ar jo įgaliotam asmeniui surašo administracinio teisės pažeidimo protokolą.

31. Kaip laikomasi šių taisyklių, kontroliuoja Kauno miesto savivaldybės administracijos Miesto ūkio departamento Aplinkos apsaugos, Miesto tvarkymo ir Transporto ir eismo organizavimo skyriai, Viešosios tvarkos tarnyba, seniūnijos.

32. Asmenys, nesilaikantys šių taisyklių, atsako Lietuvos Respublikos įstatymų numatyta tvarka.

__________________________________________

Kasinėjimo (žemės) darbų

Kauno miesto savivaldybės viešojo naudojimo

teritorijoje (vietinės reikšmės keliuose, gatvėse pėsčiųjų

ir dviračių takuose, aikštėse, skveruose, kiemuose ir

žaliuosiuose plotuose), jos ar jos dalies atitvėrimo arba

eismo joje apribojimo taisyklių

1 priedas

KAUNO MIESTO SAVIVALDYBĖS ADMINISTRACIJOS MIESTO ŪKIO DEPARTAMENTO MIESTO TVARKYMO SKYRIUS

LEIDIMAS ATLIKTI KASINĖJIMO (ŽEMĖS) DARBUS KAUNO MIESTO SAVIVALDYBĖS VIEŠOJO NAUDOJIMO TERITORIJOJE (VIETINĖS REIKŠMĖS KELIUOSE, GATVĖSE, PĖSČIŲJŲ IR DVIRAČIŲ TAKUOSE, AIKŠTĖSE, SKVERUOSE, KIEMUOSE IR ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE

_____________________ Nr. _______________

(data)

Kaunas

Leidžiama statytojui (užsakovui) ______________________________________________

_______________________________________________________________________________

(įmonės pavadinimas, fizinio asmens vardas, pavardė, tel. Nr.)

vykdyti statinio___________________________________________________________________

(pavadinimas, adresas)

_______________________________________________________________________________

darbus__________________________________________________________________________

(kokius, kuriam tikslui)

Darbų vadovas ______________________________________________________________

(vardas, pavardė, kvalifikacijos atestato Nr., tel. Nr.)

Leidžiama naudoti šiuos mechanizmus ___________________________________________.

(pavadinimas, tipas)

Darbus pradėti ___________________, važiuojamojoje gatvės dalyje __________________.

(data, laikas)	(data, laikas)

Darbus užbaigti __________________, važiuojamojoje gatvės dalyje ___________________

(data, laikas)	(data, laikas)

Leidimo turėtojas privalo:

1. Prieš dvi paras iki kasinėjimo (žemės) darbų pradžios pakviesti į vietą šių institucijų

atstovus: ________________________________________________________________________________

____________________________________ ir nepradėti kasinėjimo (žemės) darbų be jų raštiško

leidimo.

2. Vykdydamas kasinėjimo (žemės) darbus vadovautis statinio statybos projekto, žemės

darbų vykdymo aprašo, suderintos žemės darbų schemos ir šių darbų saugos reikalavimais.

3. Iki kasinėjimo (žemės) darbų pradžios užtikrinti geras eismo sąlygas apylanka (kai darbai vykdomi transporto eismo vietose).

4. Sutvarkyti Kauno miesto savivaldybės viešojo naudojimo teritorijos (kelio, gatvės, pėsčiųjų

ar dviračio tako, aikštės, skvero, kiemo, žaliųjų plotų) dangą pagal projekto ir normatyvinių

statybos dokumentų reikalavimus iki 20___ m.___________________d.

5. Sutvarkytą kasinėjimo (žemės) darbų vietą perduoti _________________________ seniūnijai.

6. Perduoti Kauno miesto savivaldybės administracijos Miesto ūkio departamento Miesto

tvarkymo skyriui pagrindų sutankinimo bandymų protokolą, kai kasinėjimo (žemės) darbai

vykdomi gatvėje.

Bandymų protokolo Nr.____________________.

Leidimą išdavė

__________________ _______________ _____________________

(pareigos) A.V. (parašas) (vardas, pavardė)

Darbus priėmė

________________

(seniūnijos atstovo pareigos)

___________________

(parašas)

___________________

(vardas, pavardė)

____________________

(data)

_______________________

Kasinėjimo (žemės) darbų

Kauno miesto savivaldybės viešojo

naudojimo teritorijoje (vietinės reikšmės

keliuose, gatvėse pėsčiųjų ir dviračių

takuose, aikštėse, skveruose, kiemuose ir

žaliuosiuose plotuose), jos ar jos dalies

atitvėrimo arba eismo joje apribojimo taisyklių

2 priedas

________________________________________________________________________________

(statytojo įmonės pavadinimas, duomenys arba pareiškėjo vardas, pavardė, adresas,

telefonas faksas)

Kauno miesto savivaldybės administracijos Miesto

Ūkio departamento Miesto tvarkymo skyriui

PRAŠYMAS LEISTI ATLIKTI KASINĖJIMO (ŽEMĖS) DARBUS KAUNO MIESTO SAVIVALDYBĖS VIEŠOJO NAUDOJIMO TERITORIJOJE (VIETINĖS REIKŠMĖS KELIUOSE, GATVĖSE, PĖSČIŲJŲ IR DVIRAČIŲ TAKUOSE, AIKŠTĖSE, SKVERUOSE, KIEMUOSE IR ŽALIUOSIUOSE PLOTUOSE), JOS AR JOS DALIES ATITVĖRIMO ARBA EISMO JOJE APRIBOJIMO

________________ Nr. ____________*

(data)

Kaunas

Prašau leisti atlikti kasinėjimo (žemės) darbus Kauno miesto savivaldybės viešojo naudojimo

teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose,

kiemuose ir žaliuosiuose plotuose), jos ar jos dalies atitvėrimo arba eismo joje apribojimo.

Darbų vieta _______________________________________________________________

(adresas)

Darbų vadovas _____________________________________________________________

(vardas, pavardė, kvalifikacijos atestato Nr., tel. Nr.)

Darbų tikslas ir pobūdis______________________________________________________

_______________________________________________________________________________

(kokius kasinėjimo darbus numatoma vykdyti arba darbų vykdymo vietoje apriboti transporto ar pėsčiųjų eismą)

Numatomi naudoti mechanizmai

_______________________________________________

(pavadinimas, tipas)

Numatomos ardyti dangos:

važiuojamosios dalies (asfaltbetonio, grindinio, žvyro) _________ kv. m;

pėsčiųjų ar dviračių takų (asfaltbetonio, plytelių, grindinio) ________ kv. m;

žaliųjų plotų____________kv. m;

kita_______________kv. m.

Atliekamų darbų terminai:

Darbų pradžia ___________________, važiuojamojoje gatvės dalyje __________________.

(data, laikas)	(data, laikas)

Darbų pabaiga __________________, važiuojamojoje gatvės dalyje_________________

(data, laikas)	(data, laikas)

Dangos sutvarkomos iki ________________, važiuojamojoje gatvės dalyje _____________.

(data, laikas)	(data, laikas)

PRIDEDAMA:

1. Žemės savininko (naudotojo, valdytojo) ir kelio (gatvės) savininko (valdytojo) raštiško

sutikimo kopija, _________ lapas (-ai, -ų).

2. Kauno miesto savivaldybės nuolatinės statybos komisijos protokolo kopija, ___ lapas (-ai, -ų).

3. Statinio statybos leidimo Nr. _______________ kopija, _____ lapas (-ai, -ų) arba įgaliotų

savivaldybės arba valstybės tarnautojų raštiškų pritarimų kopijos, _____ lapas (-ai, -ų).

4. Kasinėjimo (žemės) darbų vykdymo vietoje esančių požeminių statinių, susisiekimo

komunikacijų savininkų (naudotojų, valdytojų) suderint žemės darbų vykdymo aprašo ir schemos

kopijos, _____ lapas (-ai, -ų).

5. Kultūros paveldo departamento prie Kultūros ministerijos Kauno teritorinio padalinio

leidimo (suderinimo) kopija, ________lapas (-ai, -ų).

6. Apylankų ir kelio ženklų išdėstymo schemos, suderintos su Kauno miesto savivaldybės

administracijos Miesto ūkio departamento Miesto tvarkymo ir Transporto ir eismo organizavimo

skyriais, Kauno apskrities vyriausiojo policijos komisariato Kelių policijos valdyba, kopija, _______

lapas (-ai, -ų).

7. Sumokėtos vietinės rinkliavos mokėjimo pavedimas, ___________lapas (-ai, -ų).

8. Kauno miesto savivaldybės administracijos Miesto ūkio departamento Aplinkos apsaugos

skyriaus leidimo tvarkyti želdinius kopija, ___________lapas (-ai, -ų).

9. Sutarties su dangą įrengiančia organizacija kopija, _________ lapas (-ai, -ų).

10. Sutarties su pagrindų įrengimą tikrinančia nepriklausoma akredituota laboratorija kopija, ___________ lapas (-ai, -ų).

11._______________________________________________________ kopija, ___lapas (-ai, -ų).

(įmonės darbų vadovo atestatas ar kiti dokumentai)

12._______________________________________________________ kopija, ___lapas (-ai, -ų).

(aiškinamasis raštas, darbų organizavimo grafikas ar kiti dokumentai)

________________ ___________ ______________________________

(pareigų pavadinimas)** (parašas) (vardas, pavardė)

A.V.

* registruojama, kai prašymą pateikia juridinis asmuo

** pareigų pavadinimas rašomas, kai prašymą pateikia juridinis asmuo

______________________